శామ్యూల్ గోల్డ్‌విన్ జూనియర్

శామ్యూల్ జాన్ గోల్డ్‌విన్ జూనియర్ (1926, సెప్టెంబరు 7 - 2015, జనవరి 9) అమెరికన్ సినిమా నిర్మాత.

జననం 
శామ్యూల్ గోల్డ్‌విన్ జూనియర్ 1926, సెప్టెంబరు 7న శామ్యూల్ గోల్డ్‌విన్ - ఫ్రాన్సిస్ హోవార్డ్ దంపతులకు కాలిఫోర్నియాలోని లాస్ ఏంజిల్స్‌లో జన్మించాడు. తండ్రి సినిమా దర్శకుడు కాగా, తల్లి సినీనటి. కొలరాడో స్ప్రింగ్స్, కొలరాడోలోని ఫౌంటెన్ వ్యాలీ స్కూల్, వర్జీనియా విశ్వవిద్యాలయంలో చదివాడు. తన తల్లి ఒత్తిడితో క్యాథలిక్‌గా పెరిగాడు.

వ్యక్తిగత జీవితం 
1950లో ప్రముఖ రచయిత, స్క్రీన్ ప్లే రచయిత సిడ్నీ హోవార్డ్ కుమార్తె జెన్నిఫర్ హోవార్డ్ తో గోల్డ్‌విన్ వివాహం జరిగింది. వీరికి నటుడు టోనీ గోల్డ్‌విన్, స్టూడియో ఎగ్జిక్యూటివ్ జాన్ గోల్డ్‌విన్‌తో సహా నలుగురు పిల్లలు ఉన్నారు. గోల్డ్‌విన్ దంపతులు 1968లో విడాకులు తీసుకున్నారు. పెగ్గీ ఇలియట్‌ను రెండవ వివాహం చేసుకున్నాడు. వారికి లిజ్ గోల్డ్‌విన్‌తో సహా ఇద్దరు పిల్లలు ఉన్నారు. రెండవ వివాహం కూడా విడాకులతో ముగిసింది. మరణ సమయంలో తన మూడవ భార్య, ప్యాట్రిసియా స్ట్రాన్‌ను వివాహం చేసుకున్నాడు.

సినిమారంగం 
ప్రపంచ యుద్ధం II సమయంలో యునైటెడ్ స్టేట్స్ ఆర్మీలో పనిచేసిన తర్వాత, లండన్‌లో నాటకరంగంలో నిర్మాతగా, న్యూయార్క్‌లోని సిబిఎస్ లో ఎడ్వర్డ్ ఆర్. ముర్రో దగ్గర పనిచేశాడు. తరువాత తన తండ్రి బాటలో మోషన్ పిక్చర్ నిర్మాణ సంస్థలైన ఫార్మోసా ప్రొడక్షన్స్, ది శామ్యూల్ గోల్డ్‌విన్ కంపెనీ, శామ్యూల్ గోల్డ్‌విన్ ఫిల్మ్‌లను స్థాపించాడు.

సినిమాలు (కొన్ని) 
కింది అన్ని సినిమాలకు నిర్మాతగా ఉన్నాడు.

సినిమా 

 ఇతర విభాగాలు

 దర్శకుడిగా

కృతజ్ఞతలు

టెలివిజన్

మరణం 
గోల్డ్‌విన్ తన 88 సంవత్సరాల వయస్సులో 2015, జనవరి 9న గుండెపోటుతో కాలిఫోర్నియాలోని లాస్ ఏంజిల్స్ సెడార్స్-సినాయ్ మెడికల్ సెంటర్‌లో మరణించాడు.

మూలాలు

బయటి లింకులు 
 

2015 మరణాలు
1926 జననాలు
అమెరికన్లు
అమెరికా వ్యక్తులు
అమెరికా చలన చిత్ర నిర్మాతలు